32001R1192
L 162/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1192/2001 НА КОМИСИЯТА
от 18 юни 2001 година
за изменение на Регламент (ЕИО) № 2219/92 относно определяне на подробни правила за прилагането на специфичния режим за доставка на млечни продукти за островите Мадейра и за извършването на прогнозен баланс на снабдяването
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1600/92 на Съвета от 15 юни 1992 г. относно специфичните мерки за Азорските острови и островите Мадейра по отношение на определени селскостопански продукти (1), последно изменен с Регламент (ЕО) № 2826/2000 (2), и по-специално член 10 от него,
като има предвид, че:
(1)
Регламент (ЕИО) № 1696/92 на Комисията (3), последно изменен с Регламент (ЕИО) № 2596/93 (4), по-специално определя подробни правила за прилагането на специфичния режим за доставката на определени селскостопански продукти за Азорските острови и островите Мадейра.
(2)
Регламент (ЕИО) № 2219/92 на Комисията (5), последно изменен с Регламент (ЕО) № 1030/2001 (6), по-специално определя подробни правила за прилагането на специфичния режим за доставката на млечни продукти за островите Мадейра и установява прогнозен баланс на снабдяването в островите Мадейра за периода от 1 юли 2000 г. до 30 юни 2001 г.
(3)
Прогнозният баланс на снабдяването може да бъде преразгледан, когато това се окаже необходимо, както и да бъдат адаптирани количествата продукти през годината в рамките на общото количество, определено в съответствие с потребностите на региона. С оглед да се изпълнят изискванията на островите Мадейра за млечните продукти, предвидените количества за тези продукти трябва да бъдат приведени в съответствие с прогнозния баланс на снабдяването. Приложение I към Регламент (ЕИО) № 2219/92 следва съответно да бъде изменено.
(4)
Меркиге, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2219/92 се заменя с настоящото приложение.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 юли 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юни 2001 година.